ສະພາຄວາມໝັ້ນຄົງ UN ພິຈາລະນາຜົນ ກະທົບຂອງພວກ ໂບໂກ ຮາຣາມ ໃນອ່າງ ທະເລສາບ Chad
ສົງຄາມຕໍ່ຕ້ານພວກ ໂບໂກ ຮາຣາມ ໄດ້ສ້າງຄວາມເສຍຫາຍຢ່າງໜັກໃຫ້ແກ່ ກຳມາຣູນ.
ຄະນະຜູ້ແທນຄົນໜຶ່ງຂອງບັນດາທູດສະພາຄວາມໝັ້ນຄົງອົງການສະຫະປະຊາຊາດ ກຳລັງປະຕິບັດພາລະກິດໃນ 4 ປະເທດ ໄດ້ເດີນທາງໄປອ່າງທະເລສາບ Chad ເພື່ອ ສ້າງຈຸດດຶງດູດຄວາມ ສົນໃຈຕໍ່ວິກິດການມຸດສະທຳ ເຊິ່ງມີສາເຫດມາຈາກການກໍ່ກະ ບົດຂອງກຸ່ມ ໂບໂກ ຮາຣາມ ຕໍ່ປະຊາກອນຂອງພາກພື້ນດັ່ງກ່າວ ບັນດານັກການທູດເຫຼົ່ານັ້ນ ໄດ້ເລີ່ມພາລະກິດຂອງພວກເພິ່ນ ໃນວັນສຸກທີ່ຜ່ານມາ ໃນ ນະຄອນຫຼວງ Yaounde ຂອງປະເທດ ກຳມາຣູນ, ດ້ວຍນາຍົກລັດຖະມົນຕີ ທ່ານ Philemon Yang ຜູ້ທີ່ບອກພວກເພິ່ນວ່າ ປະເທດຂອງທ່ານກຳລັງດີ້ນຮົນທີ່ຈະຮັບມື ກັບອົບພະຍົບ 85,000 ຄົນຈາກປະເທດ ໄນຈີເຣຍ ແລະ ຫຼາຍກວ່າ 150,000 ຄົນຜູ້ທີ່ ໄດ້ຫຼົບໜີຈາກຄວາມຮຸນແຮງຕໍ່ພວກນອກສາສະໜາ ໃນປະເທດ ສາທາລະນະລັດ ອາຟຣິກາກາງ ທີ່ຢູ່ໃກ້ຄຽງ ປະເທດ ກຳມາຣູນ ໄດ້ເຫັນປະຊາຊົນຂອງພວກເຂົາເຈົ້າເອງເກືອບ 200,000 ຄົນຖືກ ພັດພາກທີ່ຢູ່ໄປ ຍ້ອນພວກ ໂບໂກ ຮາຣາມ ໃນຂະນະທີ່ພວກກໍ່ການຮ້າຍໄດ້ແຜ່ຂະ ຫຍາຍເຂົ້າໄປໃນເຂດທີ່ໂດດດ່ຽວ ແລະ ບໍ່ມີຄວາມປອດໄພ ໃນພາກພື້ນທີ່ໄກຂຶ້ນໄປ ທາງພາກເໜືອຕາມເຂດຊາຍແດນ ໄນຈີເຣຍ ອ່າງທະເລສາບ Chad ເຊິ່ງອ້ອມລ້ອມຫຼາຍພາກສ່ວນຂອງປະເທດ ໄນຈີເຣຍ, Chad, ກຳມາຣູນ ແລະ ໄນເຈີ, ກໍໄດ້ຮັບຜົນກະທົບໂດຍການປົກຄອງທີ່ອ່ອນແອ ແລະ ສະພາ ບອາກາດປ່ຽນແປງ ທ່ານ Yang ໄດ້ກ່າວວ່າ ສົງຄາມຕໍ່ຕ້ານພວກ ໂບໂກ ຮາຣາມ ແມ່ນໄດ້ສ້າງຄວາມເສຍ ຫາຍຢ່າງໜັກໃຫ້ແກ່ ກຳມາຣູນ